CELEX: 62019CN0528
Language: fi
Date: 2019-07-10 00:00:00
Title: Asia C-528/19: Ennakkoratkaisupyyntö, jonka Bundesfinanzhof (Saksa) on esittänyt 10.7.2019 — F-AG v. Finanzamt Y

30.9.2019   
            
            
               FI
            
            
               Euroopan unionin virallinen lehti
            
            
               C 328/25
            
         
      Ennakkoratkaisupyyntö, jonka Bundesfinanzhof (Saksa) on esittänyt 10.7.2019 — F-AG v. Finanzamt Y
      (Asia C-528/19)
      (2019/C 328/27)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Kantaja: F-AG
      
         Vastaaja: Finanzamt Y
      
         Ennakkoratkaisukysymykset
      
      
                  1)
               
               
                  Onko pääasian kaltaisissa olosuhteissa, joissa verovelvollinen rakentaa kaupungin toimeksiannosta kunnallista tietä, tällä verovelvollisella, joka on kunnan vastuulle siirretyn tien rakentamiseksi hankkinut palveluja muilta verovelvollisilta, jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun neuvoston kuudennen direktiivin 77/388/ETY (1) 17 artiklan 2 kohdan a alakohdan mukainen arvonlisäveron vähennysoikeus?
               
            
                  2)
               
               
                  Jos vastaus ensimmäiseen kysymykseen on myönteinen: onko pääasian kaltaisissa olosuhteissa, joissa verovelvollinen rakentaa kaupungin toimeksiannosta kunnallista tietä, kyse vastikkeellisesta tavaran luovutuksesta, jossa tien luovutuksesta saatavana vastikkeena on kivilouhoksen toimintalupa?
               
            
                  3)
               
               
                  Jos vastaus toiseen kysymykseen on kielteinen: onko pääasian kaltaisissa olosuhteissa, joissa verovelvollinen rakentaa kaupungin toimeksiannosta kunnallista tietä, julkiselle liikenteelle avoimen tien vastikkeeton luovutus kunnalle rinnastettava jäsenvaltioiden liikevaihtoverolainsäädännön yhdenmukaistamisesta 17.5.1977 annetun neuvoston direktiivin 77/388/ETY 5 artiklan 6 kohdan mukaiseen tavaroiden vastikkeettomaan luovutukseen, vaikka siirron tarkoitus on liiketoiminnallinen, kunnan verottamattoman loppukäytön estäminen?
               
            
         (1)  EYVL 1977, L 145, s. 1.